OpenLLM-France/wikimedia huggingface dataset:
# Thor Heyerdahl

Thor Heyerdahl (Larvik, 1914ko urriaren 6a - Colla Micheri, Italia, 2002ko apirilaren 18a) norvegiar esploratzailea, etnografoa eta abenturazalea izan zen. Horretaz gain, zoologia, geografia eta antropologiako ezagutza sakonak ere bazituen. Batez ere, antzinako zenbait herriren migrazio ereduei buruzko teoriengatik ezaguna da.

## Bizitza

Osloko Unibertsitatean egin zituen ikasketak. 1947an Kon-Tiki espedizioa egin zuenean famatu zen. Bidaia horrekin frogatu nahi zuen Hego Amerikako indiarrek Ozeano Bareko uharteetara emigratu ahal izan zutela. El Callaotik (Peru) abiatuta, Tuamotu uharteetaraino (Polinesia) 5000 miliako (8000 km) bidaia egin zuen, laguntzaile talde txiki batekin, 101 egunean, Peruko indiarrek antzina erabiltzen zituztenak bezalako baltsa batean (Kon-Tiki deitua). Hego Amerikako enbor, landare eta material naturalez egindako almadia edo baltsa hartako eskifaia sei gizonek osatu zuten: Heyerdahl, Knut Haugland, Bengt Danielsson, Erick Hesselberg, Torstein Raaby eta Herman Watzinger.
Bere migrazio teoria frogatzeko beste saio batean, espedizio arkeologikoak egin zituen Galapago uharteetara (1954), Pazko uhartera, eta Ozeano Bareko ekialdera (1955-1956).
Geroago, antzinako egiptoarrek, duela lau mila urte, Hego Ameriketara iritsita azteka eta inka zibilizazioak sortu ahal izan zituztela frogatu nahirik, Ozeano Atlantikoa zeharkatzen ahalegindu zen papirozko ontzi batean, Afrika iparraldetik abiatuta (Ra I, 1969an; Ra II, 1970ean). Lehen ahaleginak huts egin zuen, 4.500 kilometro egin ondoren. Bigarrenak, ordea, Bridgetownen lehorreratzea lortu zuen, Barbados uhartean, 57 bidaia egunen ondoren.
1970eko hamarraldiaren bukaeran, 9.980 kilometroko bidaia hasi zuen kanaberazko ontzi batean (Tigris), sumertarrek duela bost mila urte Iraketik Indiako ozeanora joateko erabili ahal izan zuten migrazio bide bat bazela frogatzeko. Bidaia hura bertan behera utzi behar izan zuen, ordea, Etiopiako gerrarengatik.
Haren espedizio ospetsuenari buruzko Kon-Tiki Museoa Norvegiako Oslo hiriburuan dago.

## Lan nagusiak

* Kon-Tikiren espedizioa, Aku-Aku, Pazko uhartearen sekretua (1958)
* Raren espedizioak (1970)
* Ameriketako indiarrak Ozeano barean (1958)
* Tigrisko espedizioa (1973).
Kon-Tiki bidaiaren filmazioak Oscar saria irabazi zuen 1951n.

## Ikus gainera

* Kon-Tiki Museoa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Kon-Tiki museoaren webgunea (Ingelesez) (Norvegieraz [bokmål])
* Datuak: Q133622
* Multimedia: Thor Heyerdahl / Q133622
# Tanis

Tanis (grezieraz Τάνις), Behe Egiptoko XIX. nomoko hiriburua izan zen hiriaren izen greziarra da. Niloren deltaren ekialdean zegoen.
XXI eta XXIII. dinastietan Egiptoko hiriburu izan zen, aipaturiko dinastietako faraoien jaioterria baitzen. Merkataritza eta estrategia aldetik hiri garrantzitsua, VI. menderarte, noiz erabat utzia izan zen, Manzala lakuak erabat urpean hartua izatearen mehatxua jasan zuenean.
XXI eta XXII. dinastietako faraoien lurperaketa tokia ere bazen.
Tanisen gurtutako jainko nagusienak, Amon, bere emazte Mut eta bere seme Khonsu izan ziren, Tanisko hirukoa osatzen zutenak, Tebaseko hirukoaren antzerakoa.
Harri bloke asko, Tanisen tenpluak eraikitzeko erabiliak, Qantirretik eraman ziren, antzinako Pi-Ramsesetik, honek, egiptologo asko, Tanis, antzinako Pi-Ramses zela pentsatzera eraman zituelarik.

## Hondar arkeologikoak

* Hiriko harresia
* Amonen tenplua, Ramses II.aren koloso, obelisko eta esfingeekin (Taniseko Esfinge Handia).
* Mut, Khonsu eta Astarteren tenplua, XXI. dinastiako Siamonek eraikia
* Khonsu-Neferhotepen tenplua, XXX. dinastiakoa
* Horusen tenplua, Nektanebo II.ak hasi eta Ptolomeo II.ak amaitua
* XXI eta XXII. dinastietako errege hilobiak, beste faraoi batzuen usurpatutako sarkofago eta materialekin eginak, Pierre Montetek 1939an aurkituak.
** Osorkon II.aren hilobia, bere sarkofagoarekin, bere seme Horanjtena eta Takelot II.arena.
** Psusenes I.aren hilobia, Psusenes I.a, Sheshonq II.a, Amenemotep eta Undebaunded jeneralaren zerraldoekin
** Sheshonq III.aren hilobia bere sarkofagoarekin
* Ramses II.aren garaiko eraikinen hondakin ugari, hara, bere jatorrizko kokapenetatik eramanak.

## Tanis Biblian: Zoan

Tanis hiria, Zoan bezala aipatzen da Bibliako honako pasaietan:
* Zenbakiak 13 (22)
* Isaias 30:4
* Ezekiel 30:14
* Salmoak 78:12

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q210598
* Multimedia: Tanis, Egypt / Q210598
# Tanino Liberatore

Gaetano Liberatore (Quadri, Chieti, 1953ko, apirilaren 12a), Tanino Liberatore izen-deiturez ezagunagoa, komikigilea eta ilustratzaile italiarra da.
Bere fikziozko pertsonairik ezagunena RanXerox da.

## Kanpo loturak

* (Italieraz)(Ingelesez)(Frantsesez)Liberatore-ren webgune ofiziala
* Datuak: Q2004181
* Multimedia: Tanino Liberatore / Q2004181
# Tanimbar uharteak

Tanimbar uharteak (edo Timorlaut), Indonesiako uharte batzuk dira, Moluka edo, indonesieraz, Maluku izeneko probintzian aurkitzen direnak.
5.500 kilometro karratu eta 60.000 biztanlerekin, Timor eta Ginea Berriaren artean daude. Uharterik garrantzitsuena, Jamdena edo Yamdena da, 3.100 kilometro karratuko hedadura duena, uharte honetan, uhartediko herririk garrantzitsuena den Saumlaki dagoelarik, Selaru eta Larat uharteez gain. Bertan, batata, mangoa eta papaia landatzen dira. Nakar eta itsas luzokerren arrantza ere badago.
Indonesiako ekialdeko gainontzeko uharteak bezala, Tanimbar uharteak Wallacen Lerroan daude, interes zientifiko handikoak bere biodibertsitate aberatsagatik, Asia hego-ekialdea eta Ozeaniaren artean aurkitzen baitira. Tanimbarreko kakatua eta Tanimbarreko kanpandorreko mozoloa bezalako espezieak daude.

## Kanpo estekak

* Datuak: Q913624
* Multimedia: Tanimbar Islands / Q913624
# Tanin no kao

The Face of Another (japonieraz: 他人の顔, Tanín no Kao) 1966ko Hiroshi Teshigahara japoniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Zientzialari bat konbentzituta dago arima larruazalean dagoela eta istripu baten ondorioz bere izatea bere aurpegi desitxuratuaren ezaugarriekin batera desagertu dela. Maskara batez estaltzeko ideiarekin obsesionatuko da, munduarekiko loturatzat jotzen duen beste ni bat izango balitz bezala, itxaropenari eutsi nahian.

## Aktoreak

* Tatsuya Nakadai: Mr. Okuyama
* Machiko Kyō: Mrs. Okuyama
* Mikijirō Hira: psikiatra
* Kyōko Kishida: Kyoko erizaina
* Eiji Okada: nagusia
* Minoru Chiaki: superintendentea
* Hideo Kanze: gaixoa
* Kunie Tanaka: gaixoa
* Etsuko Ichihara: Yo-Yo neska
* Bibari Maeda: abeslaria
* Miki Irie: neska
* Eiko Muramatsu: idazkaria
* Yoshie Minami: atsoa
* Hisashi Igawa: gizona
* Kakuya Saeki: anaia

## Erreferentziak

* ↑ sansebastianfestival.com

## Kanpo estekak

* Datuak: Q4517765
# Tanino

Taninoa landareetatik lortzen diren konposatu fenolikoetako edozein da. Landareen metabolito sekundarioak dira, ez nitrogenatuak.

## Ezaugarriak

Uretan disolbagarriak dira, baina ez alkoholetan eta disolbatzaile organikoetan. Pisu molekular nahiko txikia dute, eta bi sailetan sailkatzen dira: hidrolizatzen ez diren tanino kondentsatuak eta hidrolizatzen diren taninoak.
Proteinak prezipitatzeko gaitasuna dute ezaugarri nagusietako bat. Batzuk oso toxikoak dira; zuhaitzen kuskuiluetatik lortzen direnak, adibidez, minbiziaren eragile direla pentsatzen da; aldiz, kafean edo tean daudenak ez dira pozoitsuak.

## Erabilerak

Tintak egiteko, tintak arropetan finkatzen laguntzeko eta, batez ere, larruak ontzeko erabiltzen da.

## Taninoa enologian

Tanino-edukia, bestalde, ezaugarri preziatua da enologian, ardoaren zaporearen eta aromaren osagaiak baitira taninoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-estekak

* Datuak: Q187607
* Multimedia: Tannins / Q187607
# Taniquetil

Tolkienen Silmarillion izeneko lanean agertua, Taniquetil (Mendi garai zuria esan nahi duena), Pelori mendilerroko eta Ardako mendirik garaiena da, bere tontorrean, Ilmarina dagoelarik, Manwë eta Vardaren jauregiak. Bertatik, Manwëk, bere oinpean hedatzen ziren Ardako lurralde guztiak ikus zitzakeen. Vanyar goi elfoak, mendi honen magalean bizi ziren.
Taniquetil mendia, mendilerroaren erdialdeko eta ekialdeko zatian zegoen, mendiak zeharkatzen zituen pasabide bakarretik ez oso urruti. Pasabide honek Kalaziria izena jasotzen zuen, "Argiaren pasabidea (edo haizpitartea)", Valinorreko Bi Zuhaitzen argia pasatzen uzten baitzuen.
"Mendi Zuria", "Mendi Sakratua" eta "Manwëren Mendia" ere deitzen zen. Baina, izenik erabiliena, quenyazko Oiolossë zen, "Betiereko Elurrak" esan nahi duena, sindarinera Amor Uilos bezala itzulia, baina, Valaquentaren arabera "Taniquetilen muturreko dorrea" zen.

## Kanpo estekak

* Datuak: Q2519065
# Toledo (Oregon)

Toledo Oregongo hiri bat da. Lincoln konderrian kokatua dago. 2010ean 3.465 biztanle zituen, 5,65 kilometro koadrotan banatuta.

## Ikus, gainera

* Lincoln konderria

## Kanpo estekak

* Datuak: Q2400170
* Multimedia: Toledo, Oregon / Q2400170
# Toledo (Paraná)

Toledo Brasilgo udalerri bat da, Paraná estatuan kokatua. 150.470 biztanle ditu 1.196,999 km²ko eremuan.

## Ikus, gainera

* Paraná

## Kanpo estekak

* Datuak: Q1776774
* Multimedia: Toledo (Paraná) / Q1776774
# Toledo (Ohio)

Toledo Ohioko hiri bat da. Lucas konderrian kokatua dago. 2010ean 287.208 biztanle zituen, 208,99 kilometro koadrotan banatuta.

## Klima

Datu klimatikoak (Toledo) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 22 | 22 | 29 | 32 | 36 | 40 | 41 | 39 | 38 | 33 | 27 | 21 | 41 |
| Batez besteko tenperatura maximoa (°C) | 0 | 2 | 8 | 16 | 22 | 27 | 29 | 28 | 24 | 17 | 10 | 2 | 16 |
| Batez besteko tenperatura minimoa (°C) | -8 | -6 | -2 | 4 | 9 | 15 | 17 | 16 | 12 | 5 | 1 | -5 | 5 |
| Erregistraturiko tenperatura minimoa (°C) | -29 | -28 | -23 | -13 | -4 | 0 | 4 | 1 | -3 | -9 | -17 | -28 | -29 |
| Pilatutako prezipitazioa (mm) | 52 | 53 | 63 | 81 | 91 | 91 | 82 | 80 | 71 | 66 | 73 | 68 | 870 |
| Elurra (mm) | 295 | 239 | 145 | 33 | 3 | 0 | 0 | 0 | 0 | 5 | 48 | 188 | 955 |
| Prezipitazio egunak (≥ 0.01 in) | 12.7 | 10.2 | 11.8 | 12.0 | 12.0 | 10.2 | 9.8 | 9.2 | 9.7 | 10.0 | 11.4 | 13.1 | 132.1 |
| Elur egunak (≥ 0.1 in) | 9.3 | 7.3 | 4.9 | 1.4 | 0.1 | 0 | 0 | 0 | 0 | 0.2 | 2.3 | 7.9 | 33.4 |
| Eguzki orduak | 126.0 | 142.2 | 183.7 | 213.7 | 265.9 | 288.2 | 299.3 | 263.7 | 220.3 | 180.4 | 106.5 | 90.2 | 2380.1 |
| Hezetasuna (%) | 74.2 | 72.9 | 70.5 | 66.2 | 66.3 | 69.0 | 71.8 | 75.6 | 76.2 | 72.5 | 75.6 | 78.6 | 72.4 |
| Iturria: NOAA (hezetasuna eta eguzkia 1961−1990) ||||||||||||||

## Ikus, gainera

* Lucas konderria

## Erreferentziak

* ↑ National Oceanic and Atmospheric Administration. Station Name: OH TOLEDO EXPRESS AP. .
* ↑ National Oceanic and Atmospheric Administration. NowData - NOAA Online Weather Data. .
* ↑ National Oceanic and Atmospheric Administration. Thread Stations Extremes. .
* ↑ National Oceanic and Atmospheric Administration. WMO Climate Normals for TOLEDO/EXPRESS, OH 1961–1990. .

## Kanpo estekak

* Datuak: Q49239
* Multimedia: Toledo, Ohio / Q49239
# Toledo (Washington)

Toledo Ameriketako Estatu Batuetako hiri bat da. Lewis konderrian dago, Washington estatuan. 631 biztanle ditu, 1,048512 kilometro koadroko azaleran banatuta.

## Ikus, gainera

* Lewis konderria

## Kanpo estekak

* Datuak: Q1515635
* Multimedia: Toledo, Washington / Q1515635
# Teresa Catalán

Teresa Catalán Sánchez (Iruñea, 1951ko apirilaren 12a) nafar musikagilea da.
2021ean Kulturaren Vianako Printzea saria jaso zuen, eta 2022an Eusko Ikaskuntza-Laboral Kutxaren Humanitate, Kultura, Arteak eta Gizarte Zientzien Saria eman zioten.

## Biografia

Piano eta konposizio ikasketak egin zituen Iruñeko Pablo Sarasate Kontserbatorioan, Fernando Remacha, Juan Eraso eta Luis Morondo irakasleekin, besteak beste. Hainbat trebakuntza-saio egin ditu Ramón Barce edota Agustín González Acilu irakasleekin. Sienako (Italia) Chigiana Akademian ere egin zuen Konposizio ikastaroa, eta Europako hainbat hiritan osatu du bere prestakuntza.
1985ean sortutako Iruñeko Taldea-Grupo de Pamplona taldearen sortzaileetako bat izan zen. Bertako nahiz nazioarteko hainbat konposizio-ikastaro eta nazioarteko jaialdi zenbaiten zuzendari izan da. Oposizio bidez lortu zuen 1990. urtean Konposizio eta Instrumentazioan katedradun izatea, eta horretan dihardu Madrilgo Goi Musika Kontserbatorioan. Irakaskuntza eta konposizioa uztartuz, sari ugari lortu ditu musika-sorkuntzan eta interpretazioan. Besteak beste, Iruñeko Udalaren, Nafarroako Gobernuaren, Frankfurteko Europako Musikaren Foroaren, Erromako Festival de Nuovi Spazi Musicaliren edo Heidelbergeko (Alemania) Jaialdiaren eskariz egin ditu hainbat konposizio.

## Sariak

* 2022: Eusko Ikaskuntza-Laboral Kutxaren Humanitate, Kultura, Arteak eta Gizarte Zientzien Saria
* 2021: Kulturaren Vianako Printzea saria jaso zuen, Kulturaren eta Artearen Nafarroako Kontseilutik.
** Eusko Ikaskuntzaren Humanitate, Kultura, Arteak eta Gizarte Zientzien Saria (2022-09-27)
** Nafarroako museoan
** Teresa Catalán eta Imanol Zubiauzi
** Sariduna

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Eslava, Ane. «Teresa Catalan konpositoreak jasoko du Vianako Printzea saria» Berria (Noiz kontsultatua: 2022-02-14).
* ↑ Iruñeko Taldea-Grupo de Pamplona - Auñamendi Eusko Entziklopedia. (Noiz kontsultatua: 2017-10-06).
* ↑ Biografia Teresacatalan.com

## Kanpo estekak

* (Gaztelaniaz) Webgune ofiziala
* Datuak: Q12267900
# Teresa Colom

Teresa Colom i Pich (La Seu d'Urgell, 1973ko abenduaren 12a) andorratar idazlea da. Ekonomia eta Enpresa Zientzietan lizentziatua da Bartzelonan. Bere aisialdian poesia idazten jarduten du. 2004an lanean ari zen banketxeko lana utzi eta idazteari ekin zion.

## Lanak

* 2001 Com mesos de juny, Edicions del Diari d'Andorra, Andorra la Vella
* 2002 La temperatura d'uns llavis, Edicions del Diari d'Andorra, Andorra la Vella
* 2005 Elegies del final conegut, Abadía Editors, Maçaners
* 2009 On tot és vidre, Pagès Editors, Lleida

## Literatur sariak

* 2000 Andorrako Gobernuko Liburutegi Publikoko Poesia Txapelketa
* 2000 Andorrako Cercle de les Arts i de les Lletres-en Grandalla Saria
* Datuak: Q457502
# Teresa Cabarrús

Teresa Cabarrús, izengoitiz Madame Tallien (Madril, Espainia, 1773ko uztailaren 31 – Chimay, Belgika, 1835eko urtarrilaren 15a) 1789. urteko Frantziako Iraultzako heroia izan zen.

## Biografia

Francisco Cabarrús Baionako finantzari ospetsuaren alaba zen. Hasieran Frantziako Iraultzaren alde agertu bazen ere, Izu Handiaren garaian beldurtu, Frantziatik alde egiten hasi eta Espainiarantz zihoala preso hartu zuten Bordelen.
Kartzelan zela, Jean-Lambert Tallien herri-komisarioarekin maitemindu eta harekin ezkondu zen. Robespierreren agintaldia bukatu zenean (Thermidor 9), Frantziako emakume ospetsuenetakoa izatera iritsi zen; herriak Notre Dame de Thermidor izenaz ezagutzen zuen, eta haren ikuspegi moderatuak eragin handia izan zuen Konbentzioko eta Direktorioko garaian. Konbentzioaren Gerran iraultzaile frantsesak epaitzen ari ziren euskaldun batzuk estutasunetatik atera zituen.
1805ean Belgikako Chimayko printzearekin ezkondu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «CABARRUS Y GELABERT, Teresa - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2018-11-21).
* Datuak: Q255635
* Multimedia: Thérésa Tallien / Q255635
# Tilbury

Tilbury, Ingalaterrako ekialdean dagoen udalerri bat da, Essex konderrian.
2011n 12.450 biztanle zituen.
* Datuak: Q648432
* Multimedia: Tilbury / Q648432
# Tilden (Illinois)

Tilden Illinoiseko herri bat da. Randolph konderrian kokatua dago. 2010ean 934 biztanle zituen, 2,52 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q2062848
# Tilden (Nebraska)

Tilden Nebraskako hiri bat da. Antelope konderrian kokatua dago. 2010ean 953 biztanle zituen, 1,91 kilometro koadrotan banatuta.

## Ikus, gainera

* Antelope konderria

## Kanpo estekak

* Datuak: Q955426
* Multimedia: Tilden, Nebraska / Q955426
# Tilden (Texas)

Tilden Ameriketako Estatu Batuetako erroldak esleitutako leku bat da. McMullen konderrian kokatuta dago, Texas estatuan. 190 biztanle ditu, 0,900945 kilometro koadroko azaleran banatuta.

## Ikus, gainera

* McMullen konderria

## Kanpo estekak

* Datuak: Q975136
* Multimedia: Tilden, Texas / Q975136
# Tilasita

Tilasita fosfato motako minerala da eta tilasita taldearen kidea da.

## Ezaugarriak

Tilasita fosfato mineralaren formula kimikoa hau da: ${\ce {CaMg(AsO4)F}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Tilasite: Mineral information, data and localities.» www.mindat.org (Noiz kontsultatua: 12-05-2019).
# Tournesol auzia

Tournesol auzia (jatorrizko izenez L'affaire Tournesol) Tintinen abenturatako 18. komikia da, Hergék marraztu eta idatzia, beste guztiak bezala. Lehenik Tintin aldizkarian agertu zen 1954ko abenduak 22 eta 1956ko otsailak 22 bitartean. Bilduman lehen edizioa 1956an argitaratu zen.

## Istorioa

Oharra: Atal honek istorio osoa edo amaiera argitzen du.
Istorioa Tintin eta Haddock kapitaina Moulinsartera itzultzen direnean hasten da, ekaitz batek eteten dituenean, jauregi guztiko pitxer eta ispilu guztiak hausten dituen ekaitz bitxi bat. Ekaitza zirudiena, izatez, Tournesol profesoreak garatutako ultrasoinu sortzaile baten probak ziren, profesorea, egun batzuk beranduago Suitzan hitzaldi batean desagertuz.
Tintin eta Haddock Ginebran biltzen dira profesorearen arrastoa jarraitzeko, eta justu borduriarrengandik askatzeko zorian zeudenean, Tournesol berriz bahitzen dute, oraingoan sildaviarrek. Alabaina, sildaviar espioiak ez dira Tournesol han mantentzeko gai, berriz borduriarrek bahitzen dutena, Szohôdera eramanez. Azkenean, Bianca Castafiore sopranoaren laguntzarekin Tournesol askatzea lortzen dute, honek, bere asmakizunaren planoak suntsitzea erabakitzen duelarik, arma bihurtzea ekiditeko.
Istorio honetan, berriz isladatzen da Syldavia eta Borduriaren artean dagoen tentsioa, garai hartan alde kapitalista eta alde komunistaren artean bizitako egoeraren isla bezala.

## Kanpo estekak

* Datuak: Q935984
# Torcieu

Torcieu Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q845848
* Multimedia: Torcieu / Q845848
# Torcuato Fernández-Miranda

Torcuato Fernández-Miranda Hevia (Gijón, 1915eko azaroaren 10a - Londres, 1980ko ekainaren 19a) espainiar politikari eta legelaria izan zen. Frankismoaren azken urteetan izandako paperagatik eta Juan Carlos I.aren zuzenbide politikoaren irakasle izateagatik ospetsu bilakatu zen. Historialariek Espainiako trantsizioaren estrategatzat dute. Gainera, 1973ko abenduan, ETAk Carrero Blanco erail zuenean presidente bitartekaria izan zen, Carlos Arias Navarrok kargua zin arte.

## Erreferentziak

* ↑ (Gaztelaniaz) Elorza, Antonio. (2013/10/02). «El tapado de la democracia» El País.
* ↑ (Gaztelaniaz) Preston, Paul. (2014/06/02). «Una inmensa legitimidad popular» El País.
* Datuak: Q645325
* Multimedia: Torcuato Fernández-Miranda / Q645325
# Torcuato Luca de Tena

Torcuato Luca de Tena Brunet, (Madril, 1923ko ekainaren 9a - ibidem, 1999ko ekainaren 1a), Luca de Tenako markesa, espainiar idazle eta kazetaria izan zen. Juan Ignacio Luca de Tenaren semea.
Izen bereko kazetariaren biloba, ABC egunkari eskuindarraren zuzendari izan zen 1952-1954 eta 1962-1975 urteetan. Harenak dira Edad prohibida (1958), La mujer de otro (1961), Pepe Niebla (1970) eleberriak eta Hay una luz sobre la cama (1969) eta El triunfador (1971) dramak. Azken lanen artean aipatzekoak ditu: Papeles para la pequeña y gran historia (1991, Paperak historia txiki eta handirako) eta Confesiones profanas (1993, Aitorpen profanoak). 1972. urteaz geroztik Espainiako Hizkuntzako Errege Akademiako kide izan zen. Jaso zituen sarien artean hauek dira aipagarrienak: Narratiba sari nazionala (1962), Planeta (1962), Fastenrath (1971) eta Espejo de España (1993). 1997an Primer y último amor (Lehen eta azken amodioa) eleberria argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-11-8 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q6149033
# Torchiara

Torchiara Italiako udalerri bat da. Salernoko probintzian kokatuta dago, Campania eskualdean. 1.835 biztanle ditu, 8,46 kilometro koadroko azaleran banatuta.

## Mugakideak

Torchiarak honako udalerri hauekin egiten du muga:
Agropoli Lustra Prignano Cilento Rutino Laureana Cilento

## Kanpo estekak

* Datuak: Q81730
* Multimedia: Torchiara / Q81730
# Torchiarolo

Torchiarolo Italiako udalerri bat da. Brindisiko probintzian kokatuta dago, Apulia eskualdean. 5.266 biztanle ditu, 32,34 kilometro koadroko azaleran banatuta.

## Mugakideak

Torchiarolok honako udalerri hauekin egiten du muga:
Lecce San Pietro Vernotico Squinzano

## Kanpo estekak

* Datuak: Q51879
* Multimedia: Torchiarolo / Q51879
# Torchwood

Torchwood zientzia-fikziozko telesail britainiarra da. BBC Three kanalean emititu zen hasieran Erresuma Batuan, baina, audientzia handia zuela eta, bigarren denboraldian BBC Two eta hirugarrenetik BBC One ikusi zituen. Doctor Who zientzia-fikziozko klasikoaren spin-off bat da, eta telesailaren izena bera anagrama bat da aurrekoaren izenarena.
2006 eta 2011 bitartean lau denboraldi egin ziren, 41 atal guztira. 3. eta 4. denboraldiek, zenbaketa barik, berezko izenak izan zituzten: 3.ak Torchwood: Children of Earth, eta 4.ak Torchwood: Miracle Day. Denboraldi guztietan agertzen diren aktore nagusiak dira John Barrowman, Eve Myles eta Kai Owen. Doctor Who gaztetxoentzako nitxo batera zuzenduta egon bazen, Torchwood ikuslego nagusiago baterako ere pentsatu zuten.

## Sinopsia

Oharra: Atal honek istorio osoa edo amaiera argitzen du.
Torchwood Institutua gobernu britainiarraren agentzia sekretu bat bat da. 1879an sortu zuen Victoria Erreginak (Doctor Who telesaileko atal batean hala agertzen da), eta Erresuma Batuan gertatzen diren naturaz gaindiko edozein fenomeno bilatzeaz, hura aztertzeaz eta sor daitekeen edozein mehatxu neutralizatzeaz arduratzen da. Cardiff hirian (Gales) gero eta handiagoa den arraildura dimentsionala dagoenez, Torchwooden oinarrietako bat han dago. Torchwoodeko agenteek nagusiki estralurtarren auziak tratatu behar dituzte gehienetan.

## Erreferentziak

* ↑ (Ingelesez) «How Torchwood, the 'Adult' Spinoff of Doctor Who, Finally Grew Up» Gizmodo 2016-02-29 (Noiz kontsultatua: 2024-03-14).

## Kanpo estekak

* Datuak: Q390120
* Multimedia: Torchwood / Q390120
# Terranova Sappo Minulio

Terranova Sappo Minulio Italiako udalerri bat da. Reggio di Calabriako probintzian kokatuta dago, Calabria eskualdean. 441 biztanle ditu, 9,12 kilometro koadroko azaleran banatuta.

## Mugakideak

Terranova Sappo Minuliok honako udalerri hauekin egiten du muga:
Molochio Taurianova Varapodio

## Kanpo estekak

* Datuak: Q54685
* Multimedia: Terranova Sappo Minulio / Q54685